HILLSONG TV: Minun anteeksiantoni ― minun vapauteni 1/2
Mitä se sinulle tarkoittaa, jos koet eläväsi tuomittuna?
Jumala ei tuomitse.
Jumala on puolellasi, Hän ei ole sinua vastaan.
Jos jokin painaa sinua, älä keskity siihen, mitä puuttuu.
Keskity arvoosi Jeesuksessa.
Hei, olen pastori Brian Houston. Mukavaa saada puhua sinulle tänään.
Tässä jaksossa puhun siitä, että anteeksiantosi on vapautesi.
Uskon, että tämä auttaa, joten pysy kanavalla.
"Anteeksiantoni on vapauteni". Se on päivän aihe.
Olen hiljattain puhunut aiheista "Henkeni on vastuuni", -
"Arvoni ovat tulevaisuuteni", "Uskoni on voittoni" ja "Uskoni on vahvuuteni".
Tämä on "Anteeksiantoni on vapauteni".
Monet uskovat eivät tiedä, miten elää vapaana, -
koska he ovat niin tottuneet tuomion tunteeseen.
Room. 8:1 lienee yksi Raamatun rakastetuimpia jakeita.
"Niin ei nyt siis ole mitään kadotustuomiota niille, -
jotka Kristuksessa Jeesuksessa ovat -
[ja jotka eivät vaella lihan vaan Hengen mukaan].
Sillä elämän hengen laki Kristuksessa Jeesuksessa -
on vapauttanut sinut synnin ja kuoleman laista.
Sillä mikä laille oli mahdotonta, koska se oli lihan kautta heikoksi tullut, -
sen Jumala teki, lähettämällä oman Poikansa -
syntisen lihan kaltaisuudessa ja synnin tähden -
ja tuomitsemalla synnin lihassa".
Hän ei tuominnut syntisiä vaan Hän tuomitsi synnin.
Toisin sanoen Hän tuomitsi tuomion.
Tuomio on totisinta totta.
Syyllisyydellä on kaksi puolta.
Yksi on Pyhän Hengen antama synnintunto. Se on voimallinen, -
koska se johtaa parannuksentekoon ja muutokseen.
Se johtaa voimallisiin asioihin.
Toinen on tuomio. Se ei johda mihinkään.
Message-käännöksessä jakeessa Room. 8:1 -
tuomiota kuvaillaan mustaksi pilveksi.
Jotkut teistä tuntevat sen mustan pilven.
Jotkut elävät sen pilven alla. Olet epä- onnistunut, tehnyt syntiä, mokannut.
Et tiedä, miten jatkaa eteenpäin. Elämä on jumissa.
Siitä tahdon nyt puhua, koska anteeksiantosi on vapautesi.
Se on vapaus tuomiosta.
Mikä on pahin synti? Mikä on pahin synti, jonka minä olen tehnyt?
Taisin olla kuusivuotias.
Voitte miettiä, onko se pahin vai ei.
Kuusivuotiaana olin ystävän luona.
Menimme kaupalle -
ja hän ylipuhui minut varastamaan Wrigley-purkkaa.
Siihen aikaan purkka maksoi kaksi senttiä. Taisi olla kaksi pennyä.
Sillä sai neljä purkkapalaa.
Makuja oli kolme: PK, Juicy Fruit ja Aramint.
Ainakin valintani oli hyvä, koska varastin PK:n.
Sitten lähdimme maaseudulle. Poljimme pikku pyörillä maantietä -
ja kiipesimme korkealle kukkulalle maatilalle purkat mukanamme.
Avasimme kääreen, otimme kumpikin kaksi palaa, -
kaivoimme kuopan, hautasimme kääreen ja peitimme sen lehdillä.
En ikinä unohda sitä yötä. Koin kauheaa syyllisyyttä.
En tiedä, pelkäsinkö paljastumista vai oliko se synnintuntoa tai tuomiota.
Se vain tuntui kuin mustalta pilveltä.
Monet elävät sellaisen mustan pilven alla.
Paavali kehotti laittamaan pois painon, joka helposti meidät kietoo.
Se synti yleensä painaa, mikä kiusaa helpoiten ja tuntuu itseä isommalta.
Vaikka kuinka yrittäisi voittaa sen, se palaa ja lyö yhä uudelleen.
Tuomiolla on vaaralliset seuraukset, ja siksi siitä pitäisi puhua.
Sillä ei ole sijaa uskovan elämässä.
Tuomio on varas. Se tulee paholaiselta itseltään.
Se oikein kihisee syyllisyyttä.
Se kihisee sitä kielteisellä tavalla.
Jotenkin se aiheuttaa syyllisyyttä myös seurakunnassa tai tätä katsoessa.
Tuntuu, kuin ei edes ansaitsisi ylistää Jumalaa.
Se kihisee syyllisyyttä. Se kalvaa epävarmuutta ja aiheuttaa olon, -
ettei ole arvollinen, ei ole riittävän hyvä, koska epäonnistuu jatkuvasti.
Tuomio sumentaa näön. Kun ennen oli innoissaan tulevasta, -
se yhtäkkiä näyttää hämärältä. Ehkä sitä ei näy enää lainkaan -
oman virheen ja heikkouden takia.
Syyllisyys täyttää myös muistot.
Heti kun alkaa ajatella menneitä päiviä, musta pilvi hyökkää päälle.
Jeesuksella on ihmeellinen ja kaikkein suurin unohtamisen sammio.
Hän vie synnin niin kauas kuin itä on lännestä. Niin kauas syntisi siirretään.
Me emme ymmärrä sitä matkaa, kun koemme tuomiota.
Tuomme synnin uudelleen elämään. Aina kun katsoo taakse, pam!
Se iskee taas. Kuulijoissa on niitä, jotka tietävät tarkalleen, mistä puhun.
Tuomio saa joskus aikaan voimattoman olon.
Se on itseä suurempi. Se asia on itseä suurempi.
Se rohkaisee "sikolättikäytöstä".
Havaitset syöväsi sikojen kanssa, kuten tuhlaajapoika.
Ehkä koet, ettet ansaitse muuta ja että se on tulevaisuutesi.
Mutta se on vale. Täyttä valetta. Siinä ei ole totuutta piirun vertaa.
Tuomio nauttii Vanhan testamentin laista.
Se on Vanhan testamentin ja lain kumppani -
mutta vaikeuksissa Jeesuksen Kristuksen armon kanssa.
Meidän pitää voittaa tuomio elämässämme.
Jokainen on kokenut tuomiota tasolla tai toisella.
Ehkä et koe sitä nyt, mutta tiedät, miltä se tuntuu.
Toiset tuntevat tuomiota juuri nyt. Soimaatte ja rankaisette itseänne.
Syy on se, että ette täytä itsellenne asettamianne odotuksia.
Uskon, että Jeesuksen kautta tänään voi olla se päivä, -
kun lakkaat rankaisemasta itseäsi, ymmärrät Jeesuksen armon, -
vapaudut tuomiosta ja lakkaat uskomasta sen valheita.
Jos tahdot vapautua tuomiosta, -
sinun pitää ensimmäiseksi nähdä se, että tuomio valehtelee sinulle.
Se kertoo valheita, kuten: -
"Minä olen tällainen. En voi muuttua.
Minä olen tällainen. En voi muuttua."
Mikä valhe se onkaan! Sinä et ole syntisi.
Et voi antaa synnin määritellä itseäsi.
Room. 7:20:ssä Paavali puhuu kamppailustaan tuomion kanssa.
Hän itse asiassa puhuu kamppailustaan lihan kanssa -
ja siitä, että lain kautta synti saa hänestä yhä uudelleen voiton.
Hän puhuu sisäisestä taistelusta. Mutta jakeessa 20 hän sanoo: -
"Jos minä siis teen sitä, mitä en tahdo, -
niin sen tekijä en enää ole minä, vaan synti, joka minussa asuu."
Tekijä en ole minä vaan minussa asuva synti. Sinä et ole syntisi.
Jos ymmärrät sen, sinun on mahdollista kulkea vapaana synnistä.
Jos määrittelet itsesi syntisi mukaan ja päätät, että sellainen sinä olet, -
silloin synti hallitsee elämääsi eikä sinulla ole ratkaisua tuomioon.
Siksi ei ole varaa kuunnella paholaisen valheita.
Hän on valehtelija. Tuomio synnyttää voimattomuutta.
Tuomio on maailma täynnä itsevihaa, tappiota, -
joskus suuttumusta, turhautumista ja ylitsepääsemättömyyttä.
Se on musta pilvi, joka laimentaa elämää.
Ne valheet sanovat sinulle: "En ole riittävän hyvä ylistämään."
Jotkut ajattelivat, kun muut nostivat kätensä ylistykseen: -
"Olenpa minä tekopyhä." Olo tuntui tyhjältä.
Tuntuu, ettei ole riittävän hyvä ylistämään.
Mutta jos joskus pitää ylistää, niin silloin kun tuntuu heikolta ja huonolta.
Mikä sen parempaa, kuin nostaa kat- se huonoudesta ja kädet korkealle -
ja korottaa Kuningasten Kuningasta ja Herrojen Herraa, Jeesusta, -
ja katsoa Hänen arvokkuuttaan oman arvottomuuden sijaan.
Sitä ylistys saa aikaan. Se keskittyy Hänen arvokkuuteensa -
eikä meidän arvottomuuteemme.
Älä siis koskaan usko, ettet ole riittävän hyvä ylistämään.
Kun Jeesus ratsasti Öljymäeltä aasilla Jerusalemiin, ihmiset alkoivat ylistää.
He lauloivat, ja uskonnolliset sanoivat Jeesukselle: "Käske heidän lopettaa."
Jeesus vastasi: "Jos he eivät ylistä, kivet ylistävät."
Jos kova, kylmä kivikin palvoisi Häntä, se on hyvä juttu sinulle syntisellekin,-
joka uskot saavasi palvoa vapaana Kuningasten Kuningasta.
Älä usko paholaisen valheita.
Toinen vihollisen valhe on se, että VT on kirjoitettu sinua varten.
Vanha testamentti on mahtava, kunhan sitä lukee -
ylösnousemuksen, ristin ja Jeesuksen valmiiksi tehdyn työn kautta.
Se on uskomatonta, miten joskus...
Lapsena, kun tunsin, että olen tunaroinut, katsoin, -
mitä Jumala tahtoisi minulle sanoa. Mutta en takuulla avannut -
Johanneksen evankeliumia tai kirjettä glatalaisille tai roomalaisille. Ehei.
Luin vihaisia profeettoja VT:stä. Tottahan Herra puhuisi minulle sieltä.
Sitä avaa jonkin kohdan sattumalta ja sieltä tulee Jumalalta tällaista: -
"Odotetaan rauhaa, mutta hyvää ei tule, -
paranemisen aikaa, mutta katso, tulee peljästys!
Daanista kuuluu hänen hevostensa korskunta, -
hänen orhiensa hirnunnasta vapisee koko maa. Ja he tulevat -
ja syövät maan ja kaiken, mikä siinä on, kaupungin ja siinä asuvaiset.
Sillä katso, minä lähetän teidän sekaanne käärmeitä, myrkkyliskoja, -
joihin ei lumous tehoa, ja ne purevat teitä, sanoo Herra."
Kaikki Kirjoitukset ovat Hengen synnyttämiä, -
mutta älä unohda Jeesuksen voimaa.
Se on uskomatonta, miten sitä samastuu Jumalan tuomioon, -
kun pyrkii pois epäonnistumisesta -
sen sijaan, että muistuttaisi itseään Jeesuksen armosta.
Jeesus sanoi avionrikkoneelle naiselle: -
"Kuka on tuominnut sinut?" - "Ei kukaan, Herra."
"En tuomitse minäkään. Mene äläkä enää tee syntiä."
Tajuatteko, että ainoa keino olla teke- mättä syntiä on olla vapaa tuomiosta?
"Mene, äläkä enää tee syntiä. Kukaan ei tuomitse sinua.
Nyt voit olla tekemättä enää syntiä."
Jos ruokkii tuomiota, se ottaa yhä uudelleen valtaansa.
Silloin päätyy sikolättiin ja tekee samoja virheitä.
Se jokin asia tuntuu itseä isommalta. Siksi sen voima pitää murtaa.
Tuomio valehtelee, että Jumala on mennyt kauemmas.
Mutta oikeasti Jumala sanoo: "Minä en hylkää sinua."
Paitsi jos mokaat tällä viikolla tai jos valehtelet.
Ei, Hän sanoo: "Olen kanssasi kaikki päivät maailman loppuun asti."
Ateenalaisilla oli monumentti tuntemattomalle jumalalle.
Paavali sanoo heille, ettei Hän ole kaukana kenestäkään, -
"sillä hänessä me elämme ja liikumme ja olemme".
Jos Jumala on hiljaa, se ei tarkoita, että Hän on poissa.
Älä sekoita Jumalan hiljaisuutta Jumalan poissaoloon.
Hän sanoi: "Minä en koskaan jätä enkä hylkää sinua."
Saatat kokea olevasi hylätty, kuin Hän ei olisi läsnä.
Synti aiheuttaa sen.
Tuomio kasvattaa sitä tunnetta. Tunne tulee uudelleen ja uudelleen.
Ei Jumala ole kaukana. Tuomio sanoo: "Kaikki tuomitsevat minut."
Sekin on valhe. Älä usko, että ihmiset tuomitsevat sinut. Se projisointia: -
"Kaikki syyttävät minua" yksi sormi osoittaa muihin, kolme itseen.
Toisin sanoen rankaisen itseäni, joten tuntuu kuin muut rankaisisivat minua.
Tuomitsen itseni, joten tuntuu kuin muut tuomitsisivat minut.
Voin kertoa, että täällä olevat ihmiset tukevat ja rohkaisevat sinua.
Hepr. 10:ssä kerrotaan, että Jumalan omat -
kokoontuivat rohkaisemaan toisiaan. Hepr. 10:24: -
"...rohkaisuksi toisillemme rakkauteen ja hyviin tekoihin".
Kokoontumisen tarkoitus on rohkaista toisiamme.
1992-käännöksessä sanotaan: "kannustakaamme".
Pyhä Henki saattaa antaa synnintunnon, -
mutta kukaan ei tuomitse sinua.
Ei kuunnella tuomion valheita. Ne vähättelevät sinua ja ryöstävät sinut.
Tämäkin on vale: "Minä olen ainoa.
Kaikilla muilla asiat ovat järjestyksessä. Ihan kaikilla."
Sana sanoo Room. 3:23:ssa: "Kaikki ovat syntiä tehneet".
Tunnen liian monta ihmistä. Kaikkien asiat eivät ole järjestyksessä.
Et ole ainoa, joka taistelee taisteluasi.
Ehkä meillä on eri taistelut. Et ehkä kamppaile samassa jutussa kuin minä.
Kaikki kamppailevat. Seurakunnassa ehkä saarnataan tulta ja tulikiveä.
Usein ihmisillä on eri kamppailut.
Jos saarnaajan ongelma on mässäily, sekin on synti niin kuin oma syntisi.
Jokaisella on omat kamppailunsa.
Sen ei silti tarvitse määritellä meitä ja tulevaisuuttamme.
Voimme olla vapaat, koska anteeksianto on vapaus.
Vielä yksi valhe: "Olen epäpätevä. Olen tunaroinut. Olen mokannut."
Kun tuhlaajapoika löysi itsensä lopulta sikolätistä -
syömästä sitä, mitä siat söivät, -
Raamattu kertoo hänen tulleen järkiinsä. Hän lähti takaisin Isän luo.
Hän ei antanut sikolätin määritellä itseään. Hän muutti ajatteluaan.
Tuli järkiinsä.
Tunnen niitä, jotka ovat sotkeneet asiansa ja kokevat, -
että he eivät enää ole päteviä. He vajoavat voimattomuuteen.
"Tämä on minua suurempi." He pysyvät siinä sikolätissä.
Eräs nuori mies oli elänyt puhtaasti ja hyvin, oikein ja moraalisesti, -
ja sitten teki virheen moraalin suhteen.
Mutta valitettavaa oli hänen reaktionsa.
Hän ei ymmärtänyt Jeesuksen armoa ja parannuksenteon voimaa -
vaan päätti: "Minä mokasin. Olen pilannut tulevaisuuteni."
Hän jatkoi tyhmien virheiden tekemistä ja alkoi elää sikolätissä.
Sitä tuomion valheiden kuuntelu aiheuttaa.
Ei elä Jumalan täydessä suunnitelmassa.
Room. 8:1: "Niin ei nyt siis ole mitään kadotustuomiota niille, -
jotka Kristuksessa Jeesuksessa ovat [ja jotka eivät elä lihan -
vaan Hengen mukaan]." Uskon, että se on Sanan voimallisimpia jakeita, -
koska se erottaa synnistä, antaa tilaisuuden jatkaa eteenpäin, -
kertoo, miten elää anteeksiannon voimassa -
ja lisäksi opettaa ihanasta vapaudesta, -
joka on saatavilla vain Jeesuksen Kristuksen kautta. Aamen!
"Olen epäpätevä." Älä aliarvioi parannuksentekoa.
Korinttolaiset suuttuivat Paavalille.
Mutta 2. Kor. 7:ssä Paavali kertoo korinttolaisten parannuksenteosta.
He olivat murheissaan Jumalan mielen mukaisesti.
Jakeessa 11 kerrotaan, mitä parannus sai aikaan.
Listassa kerrotaan monta sen aikaansaannosta, kuten into, -
ja lopussa puhtaus.
Jos elää tuomiossa, ei elä puhtaasti ja selvästi.
Puhtaan elämän saa aikaan vapaus synnistä.
Tuomiossa et elä, kuten Jeesus tahtoisi, että elät.
Ap. t. 3:ssa puhutaan kääntymisestä ja parannuksenteosta.
Ap. t. 3:19―20: "Tehkää siis parannus ja kääntykää, -
että teidän syntinne pyyhittäisiin pois, -
että virvoituksen ajat tulisivat Herran kasvoista..."
Siitä voi olla kauan, kun viimeksi tunsit Herran läsnäolon.
Se on upeaa, jos voi erottaa itsensä tuomiosta ja tietää, -
mitä on mennä Herran luo, pyytää anteeksiantoa ja tehdä parannus.
Parannuksenteko on kaunis asia.
Siinä menee ristin luo ja heittäytyy Jeesuksen varaan: -
"Katso virhettäni. Olen kirkkauttasi vailla. Mutta Jumala, luotan armoosi.
Herra, anna minulle anteeksi." Sana sanoo, että jos pyydät, Hän antaa.
Lisäksi se kertoo virvoittavasta ajasta, joista saat nauttia Herran läsnäolossa.
Voit kulkea puhtaana. Voit tuntea ne virvoittavat ajat, -
paitsi jos annat tuomion määritellä elämäsi.
Sinä et ole syntisi.
Tuomio ei synnytä myönteistä hedelmää elämässäsi.
Se pitää sinut mustan pilven alla.
Se on täynnä itsevihaa, epäilyä, kielteisyyttä, -
katumusta ja kaikkea muuta, jotka jättävät jälkensä sinuun.
Se aiheuttaa tunteen, että pitäisi rankaista itseä.
Monet luulevat, etteivät ansaitse Jumalan armoa ja mielisuosiota.
Se on tuomion valhe. Tuomio on täynnä valheita.
Jos koet, että olet pettänyt Jumalan, itsesi ja perheesi, -
älä koskaan unohda Jeesuksen ihmettä.
Voit tuntea tuomion, kun elät synnissä, mutta Jeesuksessa ei ole tuomiota.
Meidän pitää elää Hengen mukaan.
Emme kykene siihen omin voimin omassa vanhurskaudessamme.
Muista, että omavanhurskaus on ihmisen kelvottomuutta puvussa.
Omavanhurskaus on vain kauniisti puettua kelvottomuutta.
Elä ymmärtäen, että elämäsi on Kristuksessa.
Olemme Hänen vanhurskautensa. Niin voit elää vapaana tuomiosta.
Jos elät vapaana tuomiosta, voit jättää taakse helposti kiusaavan synnin.
Sen, mikä aina voittaa sinut.
Sillä ei ole voimaa elämääsi, kun elät vapaana tuomiosta. Siunausta.
Kolmevuotiaasta 12-vuotiaaksi elämääni oli rikottu niin pahasti, -
että se vei lapsuuden viattomuuden ja vaikutti minuun loppuelämäni ajan.
Tunsin olevani likainen ja liian huono Jumalalle.
Tuntui, että Hän tuomitsi minua koko ajan.
Olin pitänyt sitä salassa 40 vuotta, kun se tuli ilmi.
Kesti vielä lähes 10 vuotta ennen kuin aloin parantua siitä.
Olin epätoivon partaalla. Silloin kuulin naistenkonferenssista.
Menin sinne odottaen Jumalalta ihmettä. Ja Hän ilmestyi voimallisesti.
Puhuja sanoi, että minun pitää antaa anteeksi niille, -
jotka ovat tehneet minulle vääryyttä, mutta lisäksi myös itselleni, -
syytinpä muita ihmisiä siitä vääryydestä miten paljon tahansa.
Se ei olisi minua auttanut, koska kannoin yhä häpeää.
Minun piti tehdä jotakin itse.
Tiesin, että minun piti kertoa kaikki miehelleni Barrylle.
Seuraavien kuuden viikon aikana joka hetki, kun olimme keskenämme, -
hän istui seuraani ja kuunteli, mitä tahdoin kertoa.
Niiden viikkojen aikana kaadoin ulos kaiken roskan, -
mitä minulle oli tapahtunut, kaiken vihan, halveksunnan.
Kaikki, mikä meitä painaa alas liukeni asteittain pois.
Se likaisuus, jota tunsin 12-vuotiaana tyttönä, on kokonaan poissa.
Tunnen olevani puhdas kuin pulmunen.
Elämäni on muuttunut täysin.
Näen valon pimeässä
Kaupungin, joka loistaa vailla peitettä
Tämä kukkula kohoaa vuoreksi
Vankka kallio, joka ei koskaan horju
Sinun nimesi Minun toivoni
Turvapaikka myrskyn viimassa
Sydämeni on toivosi
Jeesus, saakoon rakkautesi vaikuttaa
Rakentajien hylkäämä kivi
Laskettiin lunastamaan murtunut morsian
Musertava paino hartioillasi
Seisot iäti kädet levitettynä
Sinun nimesi Minun toivoni
Turvapaikka myrskyn viimassa
Sydämeni on toivosi
Jeesus, saakoon rakkautesi vaikuttaa
Sinun nimesi Minun toivoni
Turvapaikka myrskyn viimassa
Sydämeni on toivosi
Jeesus, saakoon rakkautesi vaikuttaa
UUTTA OPETUSTA -
PASTORI BRIAN HOUSTONILTA -
NO OTHER NAME -CD:LLÄ
Kun sanotaan, ettei ole toista nimeä, ymmärrä, -
että kaikki suoja, turva, huolenpito, auktoriteetti ja voima, -
jota tarvitset, on sinun sen ihanan nimen, Jeesuksen, kautta.
Siinä nimessä on jotakin erityistä. Jeesus.
OPETUS TILATTAVISSA: HILLSONG.COM/TV
Seuraava paikallisjuna 6 Brooklyn Bridge ― City Hall -asemalle -
saapuu kahden minuutin kuluttua.
Haavojensa kautta me paranemme Kuolemansa kautta me elämme
Jeesuksen nimessä Jeesuksen nimessä
Masennus lakkaa Vangit vapautetaan
Jeesuksen nimessä Jeesuksen nimessä
Mukava, että katsoit ohjelman.
Rukoilen, että se puhui elämää sinuun.
Jumalan tahto ei ole, että elät tuomion mustan pilven alla, -
vaan että elät Herran läsnäolon virvoituksen mukaan.
Siksi rukoilen, että eläisit tämän viikon sen mukaan, kuka Jeesus on.
Muista, syntisi ei määrittele sinua.
Paras on vielä tulossa.
Suomennos: Maija Tuukkanen